Public procurement notice: Contract Notice
Published: 2023-07-26
Buyer: Rauman kaupunki
Country: FI
Contract type: Services
Procedure: Open procedure
CPV classification: 71530000: Construction consultancy services
Estimated value: 300000 EUR
Submission deadline: 2023-08-15
Award criteria: The most economic tender

Technical requirements: Rauman kaupungin tilapalvelut yllä-, kunnossapitää ja rakennuttaa Rauman kaupungin suoraomisteisia ja yhtiöomisteisia rakennuksia. Tällä kilpailutuksella haetaan tilapalveluiden toteuttamiin kiinteistöihin kunto-, tarkastus- ja katsastusasiantuntijapalveluita tarjouspyynnön määrittämässä laajuudessa. Rauman kaupungilla on suoraomisteisia rakennuksia 400 kappaletta bruttoalaltaan 270 000 m2. Rakennukset ovat pääosin kouluja, päiväkoteja, virastoja, liikunta- ja sote-rakennuksia, sekä myös muita julkisia rakennuksia (mm. majakka, kasarmi, tykkejä ja maailmanperintöalueilla sijaitsevat kohteet).
Puitesopimuksen kohteena on kiinteistöjen kunto-, tarkastus- ja katsastusasiantuntijapalveluiden tuottaminen. Kyseessä on hankintalain (1397/2016) 42 § mukainen puitejärjestely. Tilaaja voi myös valita vähemmän määrän toimittajia, mikäli tarjouspyynnön vaatimukset täyttäviä tarjouksia on vähemmän. Toimeksiannot tulevat koostumaan tilaajan hallinnoimien kiinteistöjen haitta-aineselvitysten, kuntotutkimusten, kuntoarvioiden ja -tarkastusten ja ilmanvaihdon katsastustoiminnan palveluista Rauman kaupungin omistamissa kiinteistöissä.
Puitesopimukset tullaan tekemään ajalle 2023 - 2026 ja lisäksi on mahdollisuus kahteen optiovuoteen (2027 - 2028).
Hankittavat palvelut toteutetaan Tilaajan päättämässä aikataulussa, jolloin ne eivät välttämättä jakaudu tasaisesti sopimuskaudelle. Tilaaja ei sitoudu tilaamaan mitään ennalta määriteltyjä töitä ennalta määritellyiltä Toimittajilta. Kilpailutettavan puitesopimuksen arvo koko sopimuskaudelta on arviolta kolmesataatuhatta (300 000 €) euroa huomioiden optiokauden. Työ- ja sopimuskieli on suomen kieli.
Hankintayksikkö määrittelee aina tilauskohtaisesti tai minikilpailutuskohtaisesti, mitkä palvelut ovat tilauksen kohteena. Tässä asiakirjassa olevat tehtävänkuvaukset ovat yleisiä suuntaa antavia kuvauksia siitä minkä tyyppisiä palveluita hankintayksiköt tilaavat puitesopimuskauden aikana.
Osa-alueet voivat olla joiltain osin päällekkäisiä hankinnan kohteen luonteesta johtuvista syistä. Tilaajalla on aina oikeus päättää, miltä valituksi tulleilta puitesopimustoimittajilta pyydetään tarjousta tiettyyn etusijajärjestykseen tai minikilpailutettavaan kokonaisuuteen liittyen. Tilaajalle ei synny korvausvelvollisuutta toisen osa-alueen puitesopimustoimittajille, vaikka etusijajärjestyksen tai minikilpailutuksen tuloksena tehtäviin tilauksiin sisältyisi tehtäviä, jotka kuuluvat myös toisen osa-alueen tehtävänkuvaan.
Kartoitusten tavoitteena on selvittää rakennusten sisältämät haitalliset ja vaaralliset aineet.  Haitta-aineilla tarkoitetaan rakennusmateriaaleissa olevia ja rakennusten rakentamiseen ja korjaamiseen käytettyjä aineita, jotka on myöhemmin todettu ihmisten terveydelle tai ympäristölle vaarallisiksi. Haitta-aineita ovat myös materiaaleihin imeytyneet terveydelle tai ympäristölle haitalliset aineet.
Purettaviin rakennuksiin tehdään haitta-ainekartoituksia esimerkiksi asbestin, PCB:n, PAH & kreosootin, haitallisten metallien ym. varalta. Kartoituksissa paikallistetaan rakennuksessa oleva haitta-aine, selvitetään haitta-aineen ja sitä sisältävien materiaalien laatu ja määrä sekä pölyävyys ja levinneisyys sekä rakennuksen käytön kannalta että sitä purettaessa. Tehtävään kuuluu myös tarvittavien raporttien laatiminen kuten esimerkiksi asbesti -kartoitusraportin tekeminen.
Ainoastaan asbestikartoituksen osalta on säädöstasolla määritelty kartoittajan tehtävistä ja velvoitteista. Asbestikartoittajan tehtävänä on kartoituksen suunnittelu ja toteutus. Kartoituksessa hän paikallistaa purettavassa kohteessa tai laitteessa olevan asbestin ja selvittää sen laadun ja määrän. Asbestin laadun selvittäminen viittaa tässä siihen, että krokidoliitin esiintyminen ruiskutetussa muodossa mainitaan raportissa erikseen. Asbestin määrä viittaa kartoituskohteessa käytettyjen asbestimateriaalien määrään. Asbestikartoittaja raportoi kartoitustiedot ja tekee ehdotuksen purkutyön suunnitteluun ja purkutyömenetelmiin. Haitta-ainetutkimuksessa otetaan kantaa myös muihin haitallisiin ja vaarallisiin aineisiin. Jos kartoittaja toteaa, että asbestia tai muita haitta-aineita on selvitettävä näytteistä, hän huolehtii siitä, että laboratoriotutkimukset tehdään ammattitaitoisessa ja pätevässä laboratoriossa. Laboratoriolta edellytetään riippumattoman tahon toteamaa pätevyyttä eli akkreditointia tai vähintään säännöllistä osallistumista riippumattoman tahon järjestämille vertailumittauskierroksille
Tehtäviin voi kuulua muitakin tehtäviä kuin edellä mainitut. Tehtävät tarkentuvat toimeksiantokohtaisesti.
Puitejärjestely tehdään 3+2-vuotisena alkaen sopimuksen allekirjoituksesta. Määräaikaisen kolmen (3) vuoden sopimusjakson jälkeen sopimusta voidaan jatkaa kahden (2) vuoden optiokaudella, josta tilaaja tekee erillisen päätöksen. Laadittava sopimus sisältää sopimuskaudella alkaneiden toimeksiantojen toteutuksen. Optiokauden käyttäminen on Rauman kaupungin oikeus, ei velvollisuus.
Tilaaja käyttää kuntotutkijan palveluja huolehtiakseen lakisääteisistä velvollisuuksistaan suhteessa kuntalaisten asumis- ja oleskeluterveyteen. Asuinhuoneistojen ja muiden oleskelutilojen, kuten koulujen, päiväkotien, sairaaloiden, palvelutalojen, ynnä muiden rakennusten tulee olla sellaisia, ettei niistä aiheudu terveyshaittaa rakennuksessa asuville tai oleskeleville ihmisille.
Sisäilmaongelman selvitysprosessi alkaa usein ongelman alustavalla kohdekohtaisella kartoittamisella sen jälkeen, kun tilaaja on saanut tiedon sisäilmaan liittyvistä ongelmista kiinteistössä työskentelevien, työsuojelun, työterveyden, kouluterveydenhoidon tai terveysvalvonnan kautta.
Sisäilma-asiantuntijan tehtäviin sisältyy sisäilmaongelman selvitysprosessin johtaminen sekä tarvittavien erityisasiantuntijoiden konsultointi koko toimeksiannon elinkaaren ajan tilauksen mukaisessa laajuudessa. Toimeksianto voi muodostua esimerkiksi sisäilmaongelman selvittämisestä, tarvittavien näytteenotto- ja tutkimussuunnitelmien teosta sekä erilaisten sisäilma- ja kuntotutkimusmenetelmien tarkoituksenmukaisesta käytöstä kohteittain. Toimeksiannon lopputuotteena Tilaaja voi sisällyttää tilaukseensa tehtyjen tutkimusten ja havaintojen kirjallista raportointia sekä eri toimenpidevaihtoehtojen esittelemistä. Tilatun sisäilma- ja kuntotutkimusraportin tulee mahdollistaa tarkempien korjaussuunnitelmien teko sellaisenaan, jotta rakennus voidaan palauttaa teknisesti ja terveydellisesti käyttötarkoitusta palvelevaan kuntoon tai päättää sen purkamisesta, mikäli korjaaminen ei ole kustannustehokasta.
Kiinteistöjen kuntotutkimukset tilataan tarvittavan laajuuden mukaan joko rakenne- tai rakennusosakohtaisesti tai kokonaisvaltaisina rakennuksen kosteus- ja sisäilmateknisinä kuntotutkimuksia (Ympäristöopas 2016).


Award value: 300000